Felkészülés a síszezonra
Hogyan készüljünk fel a síszezonra? 1. Adj a hentesnek egy ezrest, hogy egy órát eltölthess a hűtőházban, aztán, ha kijöttél, égess el még két ezrest, hogy felmelegedj! 2. Áztasd be a kesztyűdet és tartsd a fagyasztóban minden használat előtt! 3. Ha szemüveges vagy, kend be a lencséket ragasztóval! 4. Keress a közelben egy jégpályát, menj végig rajta hússzor a síbakancsodban, miközben cipeled a síléceket és a sporttáskádat. Tégy úgy, mintha az autódat keresnéd, végül szórd szét az összes cuccot a jégen! 5. Tegyél éles kis kavicsokat a cipődbe, mielőtt felhúzod, és a réseken nyomj bele még egy kis zúzott jeget. Ebben járj! 6. Kötözd egyik bokádat az ágy lábához, és kérd meg egy barátodat, hogy teljes lendülettel rohanjon neked! 7. Töltsd meg a turmixgéped jéggel, de ne rakd rá a tetőt! Kapcsold be, és hagyd, hogy a jégdarabok beterítsenek. Addig hagyd az arcodon, míg el nem olvad! 8. Vegyél fel annyi ruhát, amennyit csak bírsz. Aztán gyorsan kezdj mindent ledobálni magadról, mintha sürgősen WC-re kellene menned! 9. Mindezeket ismételgesd minden szombaton és vasárnap, amíg az igazi szezon el nem kezdődik! 